CONVOCATÒRIA URGENT DE BORSA DE TREBALL DE LA UNIVERSITAT D'ALACANT PER A OCUPAR LLOCS DE TÈCNIC EN EL SERVEI DE PREVENCIÓ DE LA UNIVERSITAT D'ALACANT. REFERÈNCIA: BT-03/19 - Butlletí Oficial Universitat d'Alacant



[Ir a contenido](#contenido-pagina)



Barra Sede Electrónica, correo y UACloud

[Universidad de Alicante / Universitat d'AlacantUniversidad de Alicante](https://www.ua.es/es)
==============================================================================================

Menú
 Leer

Cerrar menú

* [Sede Electrónica](https://seuelectronica.ua.es/)
* [Webmail](https://www1.webmail.ua.es/login0.php3?idi=es)
* [UACloud CV](https://cvnet.cpd.ua.es/uacloud/home/indexVerificado)

Sede Electrónica, correo y UACloud en el móvil



Selector de idiomas

* [Idioma](#)
  + [Español](/es/acuerdo/5333)
  + [Valencià](/va/acuerdo/5333)






Selector de idioma

Leer

* [Español](/es/acuerdo/5333)
* [Valencià](/va/acuerdo/5333)

Selector de idiomas





Sede Electrónica, correo y UACloud

[![Universitat d'Alacant](https://web.ua.es/secciones-ua/images/layout/logo-ua.jpg)](https://www.ua.es/va/index.html)

* [Seu Electrònica](https://seuelectronica.ua.es/)
* [Webmail](https://www1.webmail.ua.es/login0.php3?idi=va)
* [UACloud CV](https://cvnet.cpd.ua.es/uacloud/home/indexVerificado)





CONVOCATÒRIA URGENT DE BORSA DE TREBALL DE LA UNIVERSITAT D'ALACANT PER A OCUPAR LLOCS DE TÈCNIC EN EL SERVEI DE PREVENCIÓ DE LA UNIVERSITAT D'ALACANT. REFERÈNCIA: BT-03/19[Butlletí Oficial Universitat d'Alacant](/ca/Publicacion)
=====================================================================================================================================================================================================================================

Secretaria General

Butlletí Oficial Universitat d'Alacant





CONVOCATÒRIA URGENT DE BORSA DE TREBALL DE LA UNIVERSITAT D'ALACANT PER A OCUPAR LLOCS DE TÈCNIC EN EL SERVEI DE PREVENCIÓ DE LA UNIVERSITAT D'ALACANT. REFERÈNCIA: BT-03/19

Data d'aprovació
:   18/06/2019

Data de publicació
:   28/06/2019

Òrgan competent
:   Rector

Secció
:   CONVOCATÒRIES I CONCURSOS

* [Ver acuerdo en formato **PDF**](/pdf.asp?pdf=5333.pdf)
* Comparteix acuerdo en redes sociales
  + [Enviar sumario por 



    Correu](mailto:?subject=BOUA&body=https://www.boua.ua.es/va/acuerdo/5333)
  + [Compartir acuerdo en 

    Facebook](https://www.facebook.com/sharer.php?u=https://www.boua.ua.es/va/acuerdo/5333)
  + [Compartir acuerdo en 

    X](https://twitter.com/intent/tweet?via=UA_Universidad&text=CONVOCATÒRIA URGENT DE BORSA DE TREBALL DE LA UNIVERSITAT D'ALACANT PER A OCUPAR LLOCS DE TÈCNIC EN EL SERVEI DE PREVENCIÓ DE LA UNIVERSITAT D'ALACANT. REFERÈNCIA: BT-03/19&url=https://www.boua.ua.es/va/acuerdo/5333)

**Títol:** CONVOCATÒRIA URGENT DE BORSA DE TREBALL DE LA UNIVERSITAT D'ALACANT PER A OCUPAR LLOCS DE TÈCNIC EN EL SERVEI DE PREVENCIÓ DE LA UNIVERSITAT D'ALACANT. REFERÈNCIA: BT-03/19

**Secció:** CONVOCATÒRIES I CONCURSOS

**Òrgan:** Rector

**Data d'aprovació:** dimarts, 18 de juny de 2019

CONVOCATÒRIA URGENT DE BORSA DE TREBALL DE LA UNIVERSITAT D'ALACANT PER A OCUPAR LLOCS DE TÈCNIC EN EL SERVEI DE PREVENCIÓ DE LA UNIVERSITAT D'ALACANT.

REFERÈNCIA: BT-03/19

La Universitat d’Alacant, d’acord amb el que estableix l’art 17.3 del Decret 33/1999, de 9 de març, del Govern Valencià (DOGV de 20 d’abril), en el Reglament de creació i funcionament de les borses de treball de personal d’administració i serveis (Consell de Govern de 30/09/2004) i la resta de normativa general d’aplicació, convoca una borsa de treball, per mitjà de nomenament com a funcionari interí de l’escala tècnic mitjà de la Universitat d’Alacant, llocs de treball amb el perfil que s’inclou en les bases següents:

1a. Lloc de treball: Tècnic A 2 22 38, Itinerari professional: Administració Especial, Prevenció i Salut.

En principi es preveu cobrir un lloc de treball a jornada completa, en el qual la major part d’aquesta es desenvoluparà en horari de vesprada.

Les vacances es gaudiran obligatòriament durant el mes d'agost.

D’acord amb el que preveu l’acord de Consell de Govern de la Universitat d’Alacant de 17 de desembre de 2013, pel qual s’aprova el II Pla d’igualtat d’oportunitats entre dones i homes de la Universitat d’Alacant, es fa constar que existeix infrarrepresentació de dones en els llocs de tècnic, itinerari professional administració especial prevenció i salut, per la qual cosa la Universitat d'Alacant, compromesa amb principi d'igualtat d'oportunitats entre dones i homes, anima especialment al col·lectiu de dones a participar en aquesta convocatòria.

2a. Requisits de les o dels aspirants: El compliment dels requisits indicats a continuació haurà d’estar referit sempre a la data d’expiració del termini fixat per a la presentació d’instàncies i mantenir-se fins a la data de formalització del nomenament:

- Estar en possessió o haver abonat els drets per a l’expedició del títol de diplomatura o grau en infermeria, així com qualsevol altre títol que habilite per a l'exercici de la professió regulada d'Infermeria. En el cas de titulacions obtingudes en l’estranger, caldrà estar en possessió de la credencial que n’acredite l’homologació o equivalència.

- Tenir la nacionalitat espanyola o trobar-se en alguna de les situacions arreplegades en l’art. 57.1, 57.2 o 57.3 del Reial decret legislatiu 5/2015, de 30 d’octubre, pel qual s’aprova el Text refós de la llei de l’estatut bàsic de l’empleat públic (BOE de 31 d’octubre).

- Tenir un coneixement adequat de qualsevol de les llengües oficials de la Comunitat Valenciana per a l’exercici de les funcions del lloc de treball.

- Tenir complits 16 anys i no excedir de l’edat màxima de jubilació forçosa.

- No pertànyer com a personal funcionari de carrera a l'escala tècnic mitjà de la Universitat d'Alacant.

- Posseir les capacitats i aptituds físiques i psíquiques que siguen necessàries per a l'acompliment de les corresponents funcions o tasques, per al que, amb caràcter previ al nomenament com a funcionària interina o funcionari interí, s'haurà d'aportar certificat mèdic que acredite posseir aquestes capacitats i aptituds. A aquests efectes els reconeixements es podran realitzar a través dels serveis mèdics existents en el servei de prevenció de la Universitat d'Alacant.

- No haver sigut separada o separat, o haver-se revocat el seu nomenament com a personal funcionari interí, amb caràcter ferm per mitjà de procediment disciplinari, de cap administració pública o òrgan constitucional o estatutari, ni trobar-se inhabilitat per sentència ferma per a l’exercici de qualssevol funcions públiques o d’aquelles pròpies del cos, agrupació professional o escala objecte de la convocatòria. En el cas de persones nacionals d’altres estats, no trobar-se inhabilitades o en situació equivalent ni haver sigut sotmeses a sanció disciplinària o equivalent que impedisca en els mateixos termes en el seu estat l’accés a l’ocupació pública.

3a. Objecte/Funcions:

Cobrir la prestació del servei d'infermer o infermera assistencial per a la comunitat universitària, en el Servei de Prevenció de la Universitat d'Alacant, conforme a l'establit en l'article 37.3.h) del Reial decret 39/1997, de 17 de gener, pel qual s'aprova el Reglament dels serveis de Prevenció (BOE del 31), disposa que «El personal sanitari del servei de prevenció que, si escau, existisca en el centre de treball haurà de proporcionar els primers auxilis i l'atenció d'urgència als treballadors víctimes d'accidents o alteracions en el lloc de treball», activitat que es desenvoluparà conforme a l'establit en el Reial decret 843/2011, de 17 de juny, pel qual s'estableixen els criteris bàsics sobre l'organització de recursos per a desenvolupar l'activitat sanitària dels serveis de prevenció (BOE del 4). En concret desenvoluparan les següents funcions:

- Compliment de les activitats sanitàries assistencials a la comunitat universitària.

- Col·laboració amb el personal sanitari del Servei de Prevenció de la Universitat d'Alacant (UA) per a l'assistència sanitària.

- Formació al personal treballador de la UA en matèria d'equips de primers auxilis i reanimació cardiopulmonar bàsica;

- Activitats desenvolupades pel SP:

· Prevenció i disminució del consum de tabac.

· Prevenció accidents de trànsit.

· Vacunacions.

· HTA.

· Diabetis mellitus.

· Obesitat

· Xarxa valenciana de vigilància en salut pública.

- Gestió de les farmacioles de primers auxilis de la UA d'acord al procediment vigent establit a aquest efecte

(<https://sp.ua.es/va/documentos/gestio-de-la-prevencio/manual-de-procediments/procediments/pprl02-procediment-de-gestio-de-farmacioles.pdf>),

més concretament assumint la recepció de peticions de les persones usuàries en relació a aquest.

- Assistència, infermeria i urgències a l'alumnat, visitants i altres col·lectius de la comunitat universitària, conforme a l'establit en el procediment d'atenció sanitària d'urgències

(<https://sp.ua.es/va/documentos/gestio-de-la-prevencio/manual-de-procediments/procediments/pprl12-assistencia-sanitaria-d-urgencies.pdf>).

4a. Perfil: Es valorarà:

- Experiència i formació relacionada amb les funcions del lloc de treball descrites en la base 3a.

5a. Sistema de selecció:

a) Prova: Es realitzarà una prova relacionada amb l'objecte i perfil de la convocatòria per a valorar l'adequació del personal aspirant a les funcions a realitzar, que constarà de 3 parts:

- Exercici tipus test sobre la totalitat del temari que figura en l'Annex I. Es puntuarà de 0 a 0.5 punts.

- Pregunta a desenvolupar i defensa oral de la mateixa, sobre el bloc 3 del temari que figura en l'Annex I. Es puntuarà de 0 a 1.5 punts.

- Practica d'activitat d'infermeria, sobre el bloc 3 del temari que figura en l'Annex I, que serà defensada oralment pel personal aspirant. Es puntuarà de 0 a 3 punts.

Per a passar a la fase b), baremació de mèrits, i poder formar part de la borsa, haurà d'obtenir-se almenys 3 punts en la prova en la totalitat de la prova.

b) Baremació de mèrits. La comissió encarregada de resoldre (composta segons es detalla en la base 10a) valorarà els currículums del personal aspirant que haja superat la prova prevista en l’apartat anterior, d’acord amb el barem que figura en l’annex II. Només podran ser considerats aquells mèrits obtinguts fins a la data en què acaba el termini de presentació d’instàncies establit a continuació.

6a. Confecció de la borsa: Es compondrà seguint l’ordre descendent de la puntuació total obtinguda per cada candidata o candidat en les dues fases, sempre que s’haguera aconseguit el mínim descrit en la prova.

En cas d’empat en la puntuació final, es resoldrà de la forma prevista en el Reglament de creació i funcionament de les borses de treball en la Universitat d’Alacant.

En el cas que en la base 1a s’haja fet constar infrarepresentació d’algun dels gèneres i es produïra un empat en la puntuació total del procés, per a dirimir aquest empat s’hi aplicaran les Instruccions per a resoldre empats en processos selectius, aprovades en el Consell de Govern de 26 d’octubre de 2016

([BOUA de 28 d’octubre](https://www.boua.ua.es/pdf.asp?pdf=3906.pdf)).

7a. Presentació d’instàncies: Les instàncies estaran disponibles en l’adreça següent de la pàgina web de la Universitat:

<https://ssyf.ua.es/va/seleccionpas/impresos.html>

i podran presentar-se en l’oficina principal del Registre General de la Universitat (edifici de Gerència i Serveis Generals del Campus de Sant Vicent) o en les oficines auxiliars, situades en les secretaries de centre i en la Seu d’Alacant, en el termini de 10 dies hàbils a partir de l’endemà de la publicació d’aquesta convocatòria en el Butlletí Oficial de la Universitat d’Alacant (BOUA).

Es podran emprar les vies establides en l’article 38.4 de la Llei 30/1992, de 26 de novembre, de règim jurídic de les administracions públiques i del procediment administratiu comú (que es manté en vigor en aplicació de l’últim paràgraf del punt 2 de la disposició derogatòria única de la Llei 39/2015, de l’1 d’octubre), preferentment a través de les oficines de Correus; en aquest cas, la sol·licitud que s’hi presente haurà d’anar en sobre obert perquè el personal de Correus puga estampar-hi el segell amb la data de presentació abans de certificar-la.

En cap cas s’admetrà la presentació de sol·licituds a través del Registre Electrònic de la Universitat d’Alacant.

A la instància, que haurà d’anar signada, caldrà adjuntar-hi:

- Fotocòpia del DNI. Les o els aspirants que no posseïsquen la nacionalitat espanyola hauran de presentar fotocòpia del NIE, o si no disposen d’aquest últim, fotocòpia del passaport o d’un altre document del seu país d’origen que n’acredite la identitat, l’edat i la nacionalitat i, si escau, els documents que acrediten el vincle de parentiu i el fet de viure o estar a càrrec del nacional d’un altre estat amb el qual tinguen aquest vincle. Així mateix, hauran de presentar una declaració en què s’indique que no s’ha produït una separació de dret del cònjuge i, si escau, que l’aspirant viu o està a càrrec seu.

- Fotocòpia del títol acadèmic que es requereix per a poder participar en la convocatòria (base 2a) o resguard d’haver abonat els drets per a expedir-lo.

- [Model de currículum](https://ssyf.ua.es/va/seleccionpas/impresos.html)

de la Universitat d’Alacant per a les convocatòries de borses de treball, disponible en la mateixa pàgina web referenciada per a la instància i acompanyat de fotocòpies de tots els mèrits que s’hi al·leguen amb les especificacions que s’indiquen en la base 8a.

La comissió no valorarà aquells mèrits aportats una vegada finalitzat el termini establit en la base 9a per a la presentació d'esmenes a la relació provisional d'aspirants admesos i exclosos.

En qualsevol moment del procés, es podrà sol·licitar al personal aspirant la presentació dels originals dels documents presentats i, si és el cas, de la seua traducció per intèrpret jurat.

8a. Documentació justificativa de tot allò que s’ha exposat en el currículum:

Els mèrits s’hauran d’al·legar i provar documentalment, per mitjà de còpia simple, segons es detalla:

8.1. Titulació: Títol oficial o equivalent.

8.2. Experiència: a) En la Universitat d’Alacant: certificat del Servei de Gestió de Personal i b) Fora de la Universitat: Informe de Vida Laboral expedit per la Tresoreria General de la Seguretat Social i contractes de treball. Quan de les dades contingudes en el contracte de treball no es desprenga la relació amb l’objecte i el perfil de la convocatòria, s’haurà de complementar amb un certificat de l’empresa on consten les funcions desenvolupades.

En el cas de les persones treballadores per compte propi o autònomes s'haurà d'aportar Informe de Vida Laboral expedit per la Tresoreria General de la Seguretat Social i certificat de l'empresa o empreses amb les quals haja col·laborat on s'acredite l'obra o el servei realitzat.

8.3. Formació: a) Cursos: certificat en què consten, a més del títol del curs o cursos, el programa, la durada en hores i la data de realització d’aquests.

b) Beques: certificat en què conste la data de concessió, el període de gaudi, el seu objecte i les activitats desenvolupades.

8.4. Coneixements de valencià: Certificació expedida per la Junta Qualificadora de Coneixements de Valencià o equiparades per la normativa vigent.

8.5. Coneixement d’idioma anglès, alemany o francès: Certificat dels organismes de la taula d’equivalències continguda en l’annex II d’aquesta convocatòria.

En el cas de cursos realitzats pel Centre Superior d'Idiomes de la Universitat d'Alacant s'haurà d'acreditar l'equivalència d'aquests cursos amb el nivell del MCER. Per a açò s'haurà d'adjuntar fotocòpia del títol amb el revers del mateix, on conste tal circumstància. El personal de la UA també podrà acreditar-la a través del certificat electrònic disponible en UACloud/eAdministracio/Tràmits laborals/Certificat de Formació/ Certificat, on s'especifica aquesta equivalència.

Les persones nacionals de països on la llengua oficial siga l'anglès, l'alemany o el francès, podran certificar el nivell d'aquests idiomes amb els següents títols acadèmics cursats en la llengua oficial corresponent, en centres que no depenguen del sistema educatiu espanyol:

Secundària: B2

Batxiller: C1

Aquest títol serà remès des del Servei de Selecció i Formació al Servei de Llengües per a realitzar la consulta de la seua validesa a aquests efectes.

Es podrà sol·licitar a la persona interessada la traducció del títol en els casos en què siga necessari, així com un informe de l'organisme competent que acredite la llengua vehicular del títol, sempre que de la documentació presentada no es desprenga aquesta circumstància.

8.6. Currículum acadèmic: Per al primer apartat, i únicament si es detalla expressament en el perfil de la convocatòria una titulació específica (base 4a), certificat acadèmic o fitxa informativa segellada per la secretaria del centre en què conste la mitjana obtinguda en la titulació corresponent. En el cas del títol de doctor o doctora, el certificat acadèmic haurà de contenir el programa de doctorat, la qualificació de la tesi doctoral i les assignatures del seu període formatiu.

En el cas d’un títol universitari estranger homologat a títol oficial universitari espanyol, s’haurà d’aportar fotocòpia del certificat acadèmic oficial i declaració d’equivalència de nota mitjana, obtinguda segons el procediment establit pel Ministeri d’Educació, Cultura i Esport.

Per a la resta d’apartats, documents acreditatius que arrepleguen els aspectes continguts en cada apartat.

9a. Relació d’aspirants admesos i exclosos: Una vegada finalitzat el termini de presentació d’instàncies, es publicarà la relació provisional d’aspirants admesos i exclosos. A partir de l’endemà de ser publicada, les persones interessades tindran un termini de 10 dies hàbils per a presentar-hi possibles esmenes. En cas de tractar-se de convocatòries urgents, aquest termini serà de 5 dies. Transcorregut aquest, es publicarà la relació definitiva d’aspirants admesos i exclosos.

10a. Comissió de selecció: La Comissió encarregada de resoldre la convocatòria estarà composta, tal com estableix l’article 4.2. del Reglament anteriorment indicat, per 7 membres i els seus suplents: presidenta o president i 6 vocals, un dels quals hi actuarà com a secretària o secretari. La composició d’aquesta haurà d’ajustar-se als principis d’imparcialitat i professionalitat dels seus membres, i es tendirà, així mateix, a la paritat entre dones i homes.

El nomenament dels membres es farà públic abans de l’acte de constitució.

La Comissió vetlarà perquè queden garantits els principis de mèrit, capacitat i igualtat d’oportunitats i de tracte entre dones i homes.

11a. Notificacions a les o els aspirants: D’acord amb l’article 45.1 b) de la Llei 39/2015, d’1 d’octubre, les publicacions detallades en aquestes bases, així com la informació d’altres actes que se’n deriven que requerisquen publicació, inclosos els recursos en via administrativa, es realitzaran en l’adreça de la pàgina web del Servei de Selecció i Formació següent:

<https://ssyf.ua.es/va/seleccionpas/bolsas-trabajo/actual/>,

substituint a la notificació a les persones interessades i produint els mateixos efectes.

En aquesta mateixa adreça es troba la resta d’informació general referent a la convocatòria, l’Annex II, i l’accés a tota la normativa i legislació que s’hi esmenta.

12a. Protecció de dades de caràcter personal: Les dades de caràcter personal aportades per les o els aspirants quedaran incloses en el fitxer automatitzat de personal d’aquesta Universitat, que es compromet a no fer-ne un ús diferent d’aquell per al qual han sigut sol·licitades, segons la resolució de la Universitat d’Alacant, de 17 de desembre de 2002, per la qual es regulen els fitxers automatitzats de dades de caràcter personal (DOGV de 15 de gener de 2003).

La Universitat d’Alacant informa, així mateix, sobre la possibilitat d’exercir els drets d’accés, rectificació, supressió i, si escau, d’oposició, que preveu els articles 13,14,15, i 18 de la Llei orgànica 3/2018, de 5 de desembre, de Protecció de Dades Personals i garantia dels drets digitals; que han d’exercir-se, per escrit, davant el gerent d’aquesta Universitat.

13a. Recursos: Contra la convocatòria, les seues bases i tots els actes administratius que se’n deriven, que esgoten la via administrativa, pot interposar-se recurs contenciós administratiu davant el jutjat contenciós administratiu d’Alacant que hi resulte competent, en el termini de dos mesos comptats a partir de l’endemà de la seua publicació, de conformitat amb el que estableix l’article 114 de la Llei 39/2015, d’1 d’octubre, del procediment administratiu comú de les administracions públiques, 6.4 de la Llei orgànica 6/2001, de 21 de desembre, d’universitats i 46 de la Llei 29/1998, de 13 de juliol, reguladora de la jurisdicció contenciosa administrativa, i potestativament podran interposar-hi recurs de reposició en el termini d’un mes comptat a partir de l’endemà de la publicació d’aquesta, davant el rector, d’acord amb el que disposen els articles 123 i 124 de la Llei 39/2015. Tot això sense perjudici que s’hi utilitze qualsevol altra via que es considere oportuna.

Davant les actuacions de la Comissió de valoració, podrà interposar-se un recurs d’alçada previst en l’article 121 de la Llei 39/2015, en el termini d’un mes comptat des de l’endemà de les seues publicacions o notificacions. El recurs podrà interposar-se davant l’òrgan que va dictar l’acte que s’impugna o davant el rector com a òrgan competent per a resoldre’l.

Alacant, 18 de juny de 2019

El Rector,   
 P.D. El gerent (Resolució de 19 de maig de 2016)

Rafael Pla Penalva

ANNEX I

BLOC 1 - Temari normativa general .

La Constitució Espanyola de 1978: Estructura i contingut. Capítol IV (De les garanties de les llibertats i drets fonamentals) i Capítol V (de la suspensió dels drets i llibertats) del Títol I. Títol IX (Del Tribunal Constitucional). Títol X (De la reforma constitucional).

L'Estatut d'Autonomia de la Comunitat Valenciana : Títol III (La General itat), Títol IV (Competències), Títol V (Relacions amb l'Estat i altres Comunitats Autònomes), Títol VI (Relacions amb la unió europea), Títol VII (Acció Exterior), Títol VIII (Administració local), Títol IX (Economia i Hisenda) i Títol X (Reforma de l'Estatut).

Llei 5/1983, de 30 de desembre, del Consell: Títol II (Del Consell), Títol III (De les relacions entre el Consell i Els Cort). Títol IV (De l'Administració Pública de la General itat) i Títol V (De la responsabilitat dels membres del Consell i de l'Administració Pública de la General itat).

Reial decret legislatiu 5/2015, de 30 d'octubre, pel qual s'aprova el text refós de la Llei de l'Estatut Bàsic de l'Empleat Públic: Objecte i àmbit d'aplicació (arts. 1,2 i 6 del Títol I), Classes de personal (arts. 8 a 12 del Títol II), Drets dels empleats públics (arts. 14 i 15 del Títol III) i Deures dels empleats públics. Codi de conducta (arts 52 a 54 del Títol III).

Llei 10/2010, de 9 de juliol, de la General itat, d'Ordenació i Gestió de la Funció Pública Valenciana : Objecte, principis i àmbit d'aplicació de la Llei (arts. 1 a 3 del Títol I), Concepte i classes de personal empleat públic (Arts. 14 i 16 del Títol III), Drets del personal empleat públic (arts 66 i 67 del Títol VI) i deures i codi de conducta (arts. 86 a 88 del Títol VI).

Decret 25/2012, de 3 de febrer, del Consell, pel qual s'aproven els Estatuts de la Universitat d'Alacant: Títol preliminar (Naturalesa, principi i finalitats), Art. 136 del Títol IV (De la comunitat Universitària) i arts. 176 a 180, 188 i 192 del Capítol IV del Títol IV (Del personal d'administració i serveis).

[III Pla d'Igualtat d'Oportunitats entre Dones i Homes de la Universitat d'Alacant (2018-2020)](https://web.ua.es/va/unidad-igualdad/documentos/plans-d-igualtat/pla-igualtat-ua-3.pdf).

BLOC 2 - Temari normativa específica.

Tractament de dades personals en l'àmbit sanitari:

REGLAMENT (UE) 2016/679 DEL PARLAMENT EUROPEU I DEL CONSELL de 27 d'abril de 2016 relatiu a la protecció de les persones físiques pel que fa al tractament de dades personals i a la lliure circulació d'aquestes dades i pel qual es deroga la Directiva 95/46/CE (Reglament general de protecció de dades): Considerant 63, Arts. 4 a 7 i Art. 9.

Llei Orgànica 3/2018, de 5 de desembre, de Protecció de Dades Personals i garantia dels drets digitals: Principis de protecció de dades (Arts. 4 a 6 i 8 a 10); Drets de les persones i exercici dels mateixos (Arts. 11 a 18).

Llei 41/2002, de 14 de novembre, bàsica reguladora de l'autonomia del pacient i de drets i obligacions en matèria d'informació i documentació clínica: Definicions legals (Art. 3), Capítol II (El dret d'informació sanitària), Capítol III (Dret a la intimitat) i Arts. 8 i 9 del Capítol IV (El respecte de l'autonomia del pacient) i Arts. 16 a 19 del Capítol V (La història clínica).

BLOC 3 - Temari Específic d'infermeria.

1. Concepte d'infermeria. Ètica i Deontològica. Dimensions de les cures ètiques. El consentiment informat.
2. Models i teories d'Infermeria: Florence Nightingale, Virginia Henderson, Dorothea Orem, Callista Roy, Madeleine Leinninger i Hildegard Peplau. Procés d'infermeria. Utilització de les taxonomies: NANDA, NOC, NIC.
3. Qualitat en el sistema sanitari: Indicadors. Unitats d'infermeria.
4. Atenció Primària. Conceptes generals. Diagnòstic de salut, planificació i intervenció comunitària.
5. Educació per a la salut. Concepte. Àmbits d'actuació.
6. Epidemiologia. Conceptes generals. Indicadors sanitaris. Determinants de salut. Factors de risc. Índexs de salut. Estudis de necessitats de salut. Epidemiologia. Conceptes generals. Malalties de declaració obligatòria. Indicadors sanitaris. Determinants de salut. Factors de risc. Índexs de salut. Estudis de necessitats de salut.
7. Programa de l'adult. Cures d'infermeria a persones amb processos crònics: Obesitat, Hipertensió arterial (HTA), EPOC, Diabetis, Immunització en l'adult.
8. Activitats d'infermeria en atenció primària. Consulta d'Infermeria. Procediments i tècniques d'infermeria. Activitats comunitàries. Atenció a la urgència. La Infermera Gestora de Casos.
9. Urgències i emergències hospitalàries. Valoració immediata en la porta d'urgències: Triaje. Signes, símptomes i criteris de prioritat davant: parada cardiorespiratòria, xoc i politraumatitzat. Actuacions en grans catàstrofes.
10. Gestió dels residus sanitaris. Prevenció d'accidents de risc biològic. Normes universals de protecció.
11. Ferides: Cures d'Infermeria. Ferides cròniques: Úlceres i Cremades.
12. Medicaments: formes de classificació i vies d'administració. Elecció correcta de la punció per via parenteral. Dosatge. Procediments i cures. Absorció i distribució de fàrmacs: toxicitat i efectes col·laterals. Fàrmac vigilància. Condicions de conservació dels medicaments. Caducitats. Ús i ocupació de Citostàtics.





[Carretera Sant Vicent del Raspeig s/n  
03467 Sant Vicent del Raspeig - Alacant  
 Tel. 60 460 1015 - Fax 00 462 8916](https://www.google.es/maps/@96.792756,-0.5145466,17z)

* [Sol·licitar mes informació](http://cvnet.cpd.ua.es/uaSolicitudes/Solicitud/49?idioma=va)
* [Seguretat i emergències: 112](https://sp.ua.es/es/botones/urgencias.html)

* [Facebook](https://www.facebook.com/campusUA)
* [Twitter](https://twitter.com/UA_Universidad)
* [Youtube](https://www.youtube.com/user/UAVideoTube)
* [Instagram](https://instagram.com/ua_universidad)
* [LinkedIn](https://www.linkedin.com/edu/school?id=12157&trk=tyah&trkInfo=tarId%3F1614321427515%2Ctas%3Auniversidad%20alicante%2Cidx%3A5-1-11)

* [Home](/)
* [contactar](https://www.ua.es/va/index_sugerencias.html)

* [Condicions d'ús](https://si.ua.es/va/web-institucional-ua/normativa/condiciones-de-uso.html)
* [Certificat UA](https://si.ua.es/va/servicios/seguridad/certificat-de-seguretat-ua.html)
* [Accessibilitat](https://web.ua.es/va/accesibilidad/declaracion-de-accesibilidad.html)
* [Política de privacitat](https://seuelectronica.ua.es/va/privadesa.html)
* [Cookies](https://si.ua.es/va/web-institucional-ua/normativa/politica-de-cookies.html)
* [Informació Legal](https://si.ua.es/va/web-institucional-ua/normativa/aviso-legal.html)
* [© Universitat d'Alacant 1996-2021](https://si.ua.es/va/web-institucional-ua/normativa/copyright.html)